31997R1428
L 196/39
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1428/97 НА КОМИСИЯТА
от 23 юли 1997 година
за изменение на Регламент (ЕИО) № 2037/93 установяващ подробни правила за прилагане на Регламент (ЕИО) № 2081/92 относно защитата на географските указания и наименованията за произход на селскостопанските и хранителни продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. относно защитата на географските указания и наименованията за произход на селскостопанските и хранителни продукти (1), последно изменен с Регламент (ЕО) № 1068/97 на Комисията (2), и по-специално член 16 от него,
като има предвид, че Регламент (ЕИО) № 2037/93 на Комисията от 27 юли 1993 г. установяващ подробни правила за прилагането на Регламент (ЕИО) № 2081/92 на Съвета относно защитата на географските указания и наименованията за произход на селскостопанските и хранителни продукти (3) предвижда в член 5 възможност да се взимат мерки за информиране на обществеността относно значението на понятията „ЗНП“ и „ЗГУ“, „защитено наименование за произход“ и „защитено географско указание“ на езиците на Общността; като има предвид, че приемането и прилагането на въпросните мерки, по-специално чрез провеждане на информационна общностна кампания, насочена към производителите, дистрибуторите и потребителите в Общността, която е показала полезността и ефективността на един общностен символ за предаване на желаното послание;
като има предвид, че въпросният символ би бил най-добрият начин за информиране на потребителите относно съществуването на защитени наименования за произход и защитени географски указания, и да се насърчат производителите да използват системата на Общността, а дистрибуторите да търгуват въпросните продукти; като има предвид, че въпросните действия отговарят на целите на Регламент (ЕИО) № 2081/92 и биха отговорили на очакванията на държавите-членки и на икономическите оператори;
като има предвид, че е уместно да се създаде символ на Общността, от който ще се ползват наименованията, регистрирани по силата на Регламент (ЕИО) № 2081/92; като има предвид, че въпросният символ може да бъде поставян единствено върху селскостопански продукти и храни, отговарящи на изискванията на горепосочения регламент, които единствено могат да носят обозначенията и съкращенията „ЗНП“ и „ЗГУ“, „защитено наименование за произход“ и „защитено географско указание“ или равностойни национални традиционни наименования; като има предвид, че въпросните обозначения могат да бъдат използвани без този символ;
като има предвид, че с оглед положителния ефект и ползата от информационните мерки за запознаване с разпоредбите на Регламент (ЕИО) № 2081/92 и съкращенията и обозначенията, предвидени в него, продължаване с четири години на срока, предвиден в Регламент (ЕИО) № 2037/93, следва да бъде предвидено и да се увеличи тяхната ефективност;
като има предвид, че мерките, предвидени в настоящия регламент, са в съответствие със становището на Регулаторния комитет за географските указания и наименованията за произход,
ПРИЕ НАСТОЯЩИЯ РЕГЛАМЕНТ
Член 1
Регламент (ЕИО) № 2037/93 се изменя, както следва:
1.
Към член 5 се добавя следният параграф:
„Петгодишният срок, предвиден в предходния параграф, се продължава с четири години. Пристъпва се към оценка на осъществените информационни мерки.“
2.
Добавя се член 5а:
„Член 5а
1. Имената, регистрирани като защитени наименования за произход (ЗНП) или защитени географски указания (ЗГУ) могат да се придружават от символ на Общността, който трябва да бъде определен в съответствие с процедурата, предвидена в член 15 от Регламент (ЕИО) № 2081/92.
2. Символът на Общността може да присъства само върху продукти, които отговарят на изискванията на Регламент (ЕИО) № 2081/92.
3. „ЗНП“ и „ЗГУ“, „защитено наименование за произход“ и „защитено географско указание“ и еквивалентните национални традиционни наименования могат да се използват без символа на Общността.“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 юли 1997 година